BG    BG BG 
BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 16.12.2008 
SEC(2008) 3056 
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
 
придружаващ  
Предложение  за 
 
РЕГЛАМЕНТ  НА ЕВРОПЕЙСКИЯ  ПАРЛАМЕНТ  И НА СЪВЕТА  
 
за изменение  на Регламент  (ЕО) № 1927/2006 за създаване  на Европейски  фонд  за 
приспособяване  към глобализацията  
  
ОБОБЩЕНИЕ  НА ОЦЕНКАТА  НА ВЪЗДЕЙСТВИЕТО  
{COM(2008) 867 окончателен } 
{SEC(2008) 3055} 
BG 2   BG ВЪВЕДЕНИЕ  
Предвид  мащаба  и темповете  на днешната  икономическа  криза  беше  необходимо  да 
бъде  адаптирано  предложението , в подготовка  на което  е направена  настоящата  
оценка  на въздействието . Комисията  обяви  в своя Европейски  план  за икономическо  
възстановяване , приет  на 26 ноември  2008 г., че ще предложи  разширяване  на 
периметъра  на действие  на ЕФПГ  като  част  от отговора  на Европа  на кризата  и ще 
превърне  Фонда  в по-ефективен  инструмент  за ранна  намеса  в съответствие  с 
основополагащите  принципи  на солидарността  и социалната  справедливост . Това  
доведе  до въвеждането  на окончателното  предложение  за разширяване  на 
периметъра  на действие  до „големи  сътресения  в икономиката  вследствие  
глобализацията “, елемент , който  не беше  част  от версията  на оценката  на 
въздействието , представена  на Комитета  по оценка  на въздействието . 
Оценката  на въздействието  се отнася  до планираното  преразглеждане  на Регламент  
(ЕО) № 1927/2006 за създаване  на Европейски  фонд  за приспособяване  към 
глобализацията  („Регламент  за ЕФПГ “), за което  в съответствие  с член  20 Комисията  
може  да внесе  предложение  въз основа  на своя първи  годишен  доклад . Комисията  прие  
своя доклад  след  първата  година  на действие  на ЕФПГ  на 2 юли 2008 г. и в него  
посочи , че ще търси  начини  за подобряване  представянето  на ЕФПГ . Оценката  на 
въздействието  беше  направена  в периода  юли—септември  2008 г. Предвид  кратките  
срокове  за придвижване  на въпроса  в рамките  на мандата  на настоящия  Европейски  
парламент , консултациите  с останалите  отдели  бяха  проведени  ad hoc  по време  на 
изготвянето  на оценката  на въздействието .  
Комисията  проведе  на два пъти  консултации  с експерти  и социални  партньори  от 
държавите -членки : най-напред  през юли 2008 г. чрез въпросник  относно  операциите  и 
управлението  на ЕФПГ  и възможните  стъпки  за тяхното  подобряване , посочени  в 
годишния  доклад  на ЕФПГ , и за втори  път в рамките  на конференция  на държавите -
членки  и заинтересованите  страни , проведена  в Брюксел  на 4 септември  2008 г. В 
допълнение  на становищата , изразени  от държавите -членки  и от други  заинтересовани  
страни  в отговор  на консултациите , в оценката  на въздействието  бяха  използвани  и 
имащи  място  в нея външни  данни . Оценката  беше  ревизирана  с цел отчитане  
становището  на Комитета  по оценка  на въздействието . 
ФОРМУЛИРАНЕ  НА ПРОБЛЕМА  
ЕФПГ  е създаден  през декември  2006 г. с цел осигуряване  на възможност  за 
Европейския  съюз  да демонстрира  солидарност  и да предоставя  подкрепа  на 
работниците , съкратени  в резултат  на големи  структурни  промени  в моделите  на 
световната  търговия  вследствие  глобализацията . Той обхваща  периода  2007—2013 г. и 
разполага  с годишен  максимален  бюджет  в размер  на 500 млн. EUR за подкрепа  на 
активни  мерки  на пазара  на труда  като съдействие  за търсене  на работа , обучение  и 
помощи  за мобилност . В оценката  на въздействието  на първоначалното  предложение  за 
Регламента  за ЕФПГ1 се приема , че ЕФПГ  може  да окаже  подкрепа  годишно  на 35 000 
до 50 000 работници , която  е в размер  от 10 000 до 20 000 EUR на съкратен  работник . 
                                                 
1 SEC(2006)274, придружаващ  COM(2006)91 окончателен . 
BG 3   BG Резултатите  от дейността  на ЕФПГ  през първите  18 месеца  от неговото  съществуване  
са значително  по-ниски : през 2007 г. и през първата  половина  на 2008 г. ЕФПГ  е 
получил  12 заявления  за подкрепа  от 8 държави -членки  на обща  стойност  67,5 млн. 
EUR по отношение  на 15 000 работници , като средният  размер  за един  работник  е 4500 
EUR. 
Освен  това в предложението  си за Европейски  план  за икономическо  възстановяване  
Комисията  сочи  нуждата  ЕФПГ  да се превърне  в по-ефективен  инструмент  за ранна  
интервенция  и потенциалът  му да бъде  пълноценно  използван  като част от отговора  на 
кризата . Сега  действащият  Регламент  за ЕФПГ  определя , че допустими  за подкрепа  са 
само  съкращенията , свързани  с търговията . Глобалната  криза  обаче  засяга  реалната  
икономика  и заетостта  по още много  други  начини , различни  от търговията  
(международна ). Освен  сваляне  на прага  за предоставяне  на подкрепа , Комисията  
предлага  да бъдат  включени  промени  в определението  за допустимост  за финансиране  
от ЕФПГ , така че да бъдат  включени  съкращенията , настъпващи  в резултат  на сериозни  
икономически  сътресения , и така да се реагира  директно  на последиците  от кризата  
върху  заетостта . По този начин  ЕФПГ  ще може  да предоставя  подкрепа  на повече  
работници , съкратени  фактически  поради  глобализацията , на които  досега  подкрепа  не 
можеше  да бъде  оказана . Основните  проблеми  са: 
• доколко  сегашният  ЕФПГ  постига  заявената  цел за солидарност , т.е. дали  ЕФПГ  
достига  до съкратените  работници ; 
• доколко  действията  му съответстват  на нуждите  на отделните  лица ; и 
• доколко  ЕФПГ  е адекватен  инструмент  срещу  глобалната  финансова  криза . 
През  2007 г. в европейския  мониторингов  механизъм  за преструктурирането  (ERM) 
бяха  отбелязани  66 случая  на преструктуриране  на предприятия , които  са засегнали  над 
1000 работници , и още 38 случая  през първата  половина  на 2008 г., докато  
същевременно  ЕФПГ  има регистрирани  12 случая  за 2007 и 2008 г. Данните  на ERM 
обхващат  всички  регистрирани  събития , независимо  от тяхното  естество , като някои  
категорично  са извън  сегашното  определение  за допустимост  по ЕФПГ . Независимо  от 
това държавите -членки  информираха  Комисията , че дори  и при сега действащите  
правила  биха  могли  да бъдат  подадени  повече  заявления  за помощ  от ЕФПГ , но поради  
най-разнообразни  причини  това не е станало . Свидетелствата  на националните  
администрации  и мненията , изразени  по време  на консултациите , говорят , че може  би 
съществуват  случаи , при които  съкращенията  се правят  в течение  на по-дълъг  период  
от време , което  не позволява  да бъде  достигнат  прагът  в рамките  на референтния  
период . Информацията  от регионалното  и местното  ниво  се събира  особено  трудно  при 
кратките  референтни  периоди .  
ERM е регистрирал  и 73 случая , засягащи  между  500 и 1000 работници , като е вероятно  
— само  при по-крупните  от тях — част от събитията  да са били  причинени  от промени  
в моделите  на световната  търговия . Тези  работници , съкратени  вследствие  на 
търговията , обаче  не могат  да се възползват  от помощта  на ЕФПГ , поради  сега 
действащите  правила  за допустимост . 
От тези две съображения  може  да се заключи , че целта  за солидарност , която  ЕФПГ  си 
поставя , се изпълнява  само  отчасти  при сегашните  правила  и че това положение  може  
BG 4   BG да бъде  променено , ако за заявленията  за ЕФПГ  прагът  за съкращенията  бъде  свален  от 
1000 на 500 работници .  
По отношение  на проблема  дали  действията  на ЕФПГ  съответстват  на нуждите  на 
отделните  работници , анализът  на случаите  на ERM, често  задаваните  на Комисията  
въпроси  и разработките  на експертите  от държавите -членки  и на другите  
заинтересовани  страни  сочат , че съчетанието  от изисквания  (особено  изпълнението  на 
координиран  пакет  от персонализирани  услуги  в рамките  на срок  от 12 месеца ) се 
отразява  неблагоприятно  на качеството  на действията  и не оставя  достатъчно  време , 
така че мерките  да дадат  резултат  по отношение  на повторната  интеграция  на нови  
работни  места , особено  на най-уязвимите  работници . Поради  това се предлага  срокът  
на изпълнение  да бъде  удължен  на 24 месеца .  
Освен  това с цел съфинансирането  на ЕФПГ  да стане  по-атрактивно  за държавите -
членки , се предлага  увеличаване  на общия  интервенционен  процент  на 75 % с цел по-
пълното  съответствие  между  него  и структурните  фондове . 
ЦЕЛИ 
Общата  цел е на Съюза  да бъде  осигурен  действащ  инструмент , който  гъвкаво  и 
уверено  да отговоря  на сериозните  сътресения  в икономиката , причинени  от 
глобализацията . Конкретната  цел е ЕФПГ  да стане  един  по-гъвкав  и по-добре  работещ  
инструмент  посредством  разширяването  на неговия  периметър  на действие  и 
подобряване  на постиганите  от него  резултати  при повторната  трудова  интеграция  на 
работниците , съкратени  вследствие  на глобализацията . Заложените  оперативни  цели  са: 
1) адаптиране  на критериите  за допустимост  с цел по добро  отразяване  на 
характеристиките  на пазара  на труда ; 2) увеличаване  резултатността  на мерките  за 
повторна  интеграция ; 3) увеличаване  привлекателността  на съфинансирането  на ЕФПГ  
за държавите -членки ; 4) гарантиране  на равнопоставено  третиране  на всички  
работници , засегнати  от случващото  се на световните  пазари ; 5) повишаване  качеството  
на заявленията  и мерките ; 6) осигуряване  на правна  сигурност  относно  недефинирани  
ключови  елементи  в сега действащия  Регламент  за ЕФПГ . 
ВАРИАНТИ  И ОЦЕНКА  
Беше  направена  оценка  на социалното , икономическо  и бюджетно  въздействие  на 
четири  варианта , като третият  вариант  се състои  от два подварианта : 
• Съгласно  вариант  1 — „Без промени “, Регламентът  за ЕФПГ  ще продължи  да се 
прилага  без промени . Предимствата  на този вариант  са свързани  с приемствеността  в 
законодателната  рамка  и практическите  аспекти  на изпълнението  на финансирани  от 
ЕФПГ  действия . Тъй като 2007 и 2008 г. бяха  специфични  години  — с изключително  
малък  брой  случаи  на масови  съкращения , може  да се очаква , че броят  на случаите , 
допустими  за финансиране  от ЕФПГ , ще се увеличи  двойно  през 2009 г. и след  това. 
• Съгласно  вариант  2 — „Без промени , но с усъвършенстване “, ще се въведат  няколко  
на брой  оперативни  подобрения  без да се правят  промени  в Регламента  за ЕФПГ . Те 
ще се отнасят  до: използване  на съществуващите  мрежи  за засилване  на интереса  
към ЕФПГ  сред  потенциалните  заинтересовани  страни  и обмен  на добри  практики ; 
изясняване  на допустимостта  на сектора  на услугите  и на мерките  като помощи  за 
BG 5   BG мобилност  и микрокредити ; засилване  на дейностите  за повишаване  на 
осведомеността  с цел извеждане  на ЕФПГ  на по-преден  план . Някои  недостатъци  на 
този вариант  обаче  ще направят  ЕФПГ  по-малко  резултатен  като инструмент  за 
финансиране , отколкото  е възнамерявал  законодателят : държавите -членки  ще 
продължат  да се сблъскват  с трудности  при изпълнението  на критериите  за намеса , а 
краткият  период  на финансиране  ще продължи  да създава  трудности  при 
осигуряването  на действия , които  посрещат  нуждите  на съответните  работници . 
В рамките  на вариант  3 — „Усъвършенстване  и оперативни  промени “, Комисията  
направи  оценка  на два подварианта , касаещи  критерия  за допустимост : 
• Съгласно  подвариант  А на вариант  3 — „Търговия “, критерият  за допустимост  ще 
останат  промените  в моделите  на световната  търговия , но Регламентът  за ЕФПГ  ще 
бъде  изменен  по следния  начин : намаляване  на стартовия  брой  на съкращенията  от 
1000 на 500; включване  на съкращенията , настъпили  преди  старта  на референтния  
период  сред  съкратените  работници , които  имат  право  на подпомагане  от ЕФПГ ; 
удължаване  на срока  за прилагане  на подпомагането  от ЕФПГ  от 12 на 24 месеца ; 
изясняване  на размера  на средствата , налични  за техническа  помощ  по инициатива  
на Комисията , и разширяване  на периметъра  на техническата  помощ  чрез 
включването  на дейности , ориентирани  към бъдещето ; изясняване  на значението  на 
понятието  „използване “ на финансовото  участие  и увеличаване  на стандартното  
ниво  на подкрепа  от ЕФПГ  от 50 на 75 % от общите  разходи . Подвариант  А на 
вариант  3 —„Търговия “, ще позволи  на по-голям  брой  съкратени  работници  и за по-
дълги  периоди  да се възползват  от ЕФПГ . Въздействието  ще бъде  в значителна  
степен  положително  по отношение  повторната  трудова  интеграция  и резултатността  
на съфинансираните  мерки . Този  вариант  обаче  няма  да позволи  на ЕФПГ  да 
гарантира  равнопоставено  третиране  на работниците , съкратени  вследствие  големи  
промени  в световните  пазари . 
• Съгласно  подвариант  Б на вариант  3 — „Пазари “, Регламентът  за ЕФПГ  ще бъде  
изменен  както  е описано  по-горе със следната  единствена  разлика : допустимостта  
ще бъде  разширена  и освен  големи  структурни  промени  в моделите  на световната  
търговия  ще включи  и големи  промени  в световните  пазари  като промени  в 
производството  и продуктовата  технология , промени  в организацията  на 
производството  (като например  наемане  от компаниите  на външни  изпълнители ), 
както  и достъпа  до суровини  и други  ресурси  и тяхната  цена . При подвариант  Б на 
вариант  3 — „Пазари “, положителното  въздействие  от варианта , описан  по-горе, ще 
се съчетае  със засилена  солидарност  и социално  приобщаване  в резултат  на 
разширяване  на кръга  от събития , свързани  с глобализацията , които  са допустими  за 
финансиране  от ЕФПГ .  
• Съгласно  вариант  4 „Усъвършенстване  и оперативни  промени  в отговор  на големи  
сътресения  в икономиката  вследствие  глобализацията “ регламентът  ще бъде  изменен  
както  в подвариант  „Търговия “ по-горе, но периметърът  на действие  ще бъде  по-
широк  от този в подвариант  „Пазари “, поради  което  този вариант  ще съдържа  всички  
положителни  елементи  от останалите  варианти  и освен  това ще позволи  на ЕФПГ  
по-пълноценно  да реагира  на нуждите , които  поражда  глобалната  финансова  криза . 
BG 6   BG ЗАКЛЮЧЕНИЕ  
От направения  от Комисията  анализ  следва , че вариант  4 „Усъвършенстване  и 
оперативни  промени  в отговор  на големи  сътресения  в икономиката  вследствие  
глобализацията “ осигурява  всички  предимства  на останалите  варианти  и има 
потенциала  да отговори  на повече  свързани  с глобализацията  събития  и да достигне  до 
повече  работници , получаващи  съдействие  от ЕФПГ . Затова  беше  счетено , че вариант  4 
в по-голяма  степен  постига  целта  за солидарност , доколкото  осигурява  подпомагане  на 
по-голям  брой  съкратени  работници .